Document ID: /roh_data/filtered/swiss_laws_in_ROHinterleaved.jsonl.gz/5158

This text was translated from DE into Rumantsch Grischun.

Die Bundesversammlung erlässt die rechtsetzenden Ausführungsbestimmungen über die Parlamentsverwaltung in der Form von Verordnungen der Bundesversammlung. Rechtsetzende Ausführungsbestimmungen des Bundesrates oder ihm nachgeordneter Dienststellen, die für die Bundesverwaltung gelten, werden im Bereich der Parlamentsverwaltung angewendet, sofern nicht eine Verordnung der Bundesversammlung etwas anderes bestimmt. Zuständigkeiten, die durch solche Ausführungsbestimmungen dem Bundesrat oder ihm nachgeordneten Dienststellen zugewiesen sind, werden durch die Verwaltungsdelegation oder die Generalsekretärin oder den Generalsekretär der Bundesversammlung wahrgenommen.

L’Assamblea federala decretescha las disposiziuns executivas legislativas davart l’administraziun dal parlament en furma d’ordinaziuns da l’Assamblea federala. Las disposiziuns executivas legislativas ch’èn vegnidas decretadas dal Cussegl federal u da posts da servetsch subordinads a quel e che valan per l’administraziun federala, vegnan applitgadas er en il sectur da l’administraziun dal parlament, nun ch’ina ordinaziun da l’Assamblea federala disponia insatge auter. Las cumpetenzas che talas disposiziuns executivas attribueschan al Cussegl federal u a posts da servetsch subordinads a quel, vegnan exequidas da la Delegaziun administrativa ubain dal secretari general da l’Assamblea federala.